Document ID: 32006R1565

KOMISJONI MÄÄRUS (EÜ) nr 1565/2006,
19. oktoober 2006,
AKV riikidest ning ülemeremaadest ja -territooriumidelt pärit riisi impordilitsentside väljaandmise kohta määruse (EÜ) nr 638/2003 alusel 2006. aasta oktoobri esimesel viiel tööpäeval esitatud taotluste põhjal
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 29. septembri 2003. aasta määrust (EÜ) nr 1785/2003 riisituru ühise korralduse kohta, (1)
võttes arvesse nõukogu 10. detsembri 2002. aasta määrust (EÜ) nr 2286/2002 Aafrika, Kariibi mere ja Vaikse ookeani piirkonna riikidest (AKV riikidest) pärit põllumajandussaaduste töötlemisel saadud põllumajandustoodete ja kaupade suhtes kohaldatava korra kohta ning määruse (EÜ) nr 1706/98 kehtetuks tunnistamise kohta, (2)
võttes arvesse nõukogu 27. novembri 2001. aasta otsust 2001/822/EÜ ülemeremaade ja -territooriumide assotsieerimise kohta Euroopa Ühendusega (ülemeremaade ja -territooriumide assotsieerimise otsus), (3)
võttes arvesse komisjoni 9. aprilli 2003. aasta määrust (EÜ) nr 638/2003, millega sätestatakse nõukogu määruse (EÜ) nr 2286/2002 ja nõukogu otsuse 2001/822/EÜ üksikasjalikud rakenduseeskirjad Aafrika, Kariibi mere ja Vaikse ookeani piirkonna riikidest (AKV riigid) ning ülemeremaadest ja -territooriumidelt (ÜMT) pärit riisi impordi korra kohta, (4) eriti selle artikli 17 lõiget 2,
ning arvestades järgmist:
(1)
Vastavalt määruse (EÜ) nr 638/2003 artikli 17 lõike 2 punktile a otsustab komisjon, kui suures ulatuses võidakse impordilitsentside taotlused rahuldada.
(2)
Nende koguste kontrollimine, mille suhtes on esitatud riisi impordilitsentside taotlused 2006. aasta oktoobri osas, näitab, et taotletud kogustele, mille suhtes on vajaduse korral kohaldatud vähendusprotsenti, tuleks litsentsid välja anda ja edastada iga kvoodi 2006. aasta lõppkasutus protsentides,
ON VASTU VÕTNUD KÄESOLEVA MÄÄRUSE:
Artikkel 1
1. 2006. aasta oktoobri esimese viie tööpäeva jooksul vastavalt määrusele (EÜ) nr 638/2003 esitatud ja komisjonile teatatud taotluste alusel antakse riisi impordilitsentsid välja taotletud kogustele, mille suhtes on vajaduse korral kohaldatud lisas kehtestatud vähendusprotsenti.
2. Iga asjaomase kvoodi lõppkasutus protsentides 2006. aastaks on esitatud lisas.
Artikkel 2
Käesolev määrus jõustub 20. oktoobril 2006.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 19. oktoober 2006

Labels: 10
3
17
18